Koti ja keittiö

Koti ja keittiö on Fokus Media -kustantamon julkaisema aikakauslehti, jonka aihepiirejä ovat sisustus sekä ruoanlaitto, viinit, matkailu ja antiikki. Lehden lukijat ovat etupäässä 35–60-vuotiaita naisia.Koti ja keittiö, mediakortit, Aller, viitattu 23.3.2015. Lehti on ilmestynyt vuodesta 1996 lähtien.Koti ja keittiö, Fennica, viitattu 23.3.2015.

Aluksi Koti ja keittiö ilmestyi neljästi vuodessa. Sen päätoimittajana oli 1996–2012 ja uudelleen 2016 alkaen Anna-Liisa Hämäläinen, joka palkittiin vuonna 2012 Aikakauslehtien päätoimittajayhdistyksen Julius-journalistipalkinnolla. Hämäläinen toimi vuosina 2013–2019 myös saman kustantajan Oma Aika -lehden päätoimittajana. Hämäläinen jäi eläkkeelle alkuvuodesta 2020.Aikakauslehtialan palkinnot Anna-Liisa Hämäläiselle ja Antti Marttiselle, Markkinointi & Mainonta 29.11.2012, viitattu 23.3.2015.

15-vuotisjuhlansa kunniaksi Koti ja keittiö -lehti alkoi vuonna 2011 palkita suomalaisen muotoilualan henkilöitä ja tuotteita. Muoto 2011 -gaalassa palkittiin muotoiluvaikuttajina sisustusarkkitehti Marko Paananen ja Marimekon toimitusjohtaja Mika Ihamuotila.Paanaselle ja Ihamuotilalle sisustusvaikuttaja-palkinnot, Markkinointi & Mainonta 5.9.2011, viitattu 23.3.2015.Koti ja keittiö palkitsee suomalaista designia, Markkinointi & Mainonta 30.8.2011, viitattu 23.3.2015. Sittemmin lehti on palkinnut elämäntyöstä Olavi Lindénin (2012), Yrjö Sotamaan (2013) ja Vuokko Nurmesniemen (2014), ja kilpailuun on tullut mukaan myös eri tuotemuotoiluprojekteja palkitsevia sarjoja.Muoto 2011–2014-sivut , Koti ja keittiö -sivusto, viitattu 23.3.2015.

Syksyllä 2014 Aller ilmoitti yt-neuvottelujen yhteydessä harkitsevansa Koti ja keittiö ja Divaani-lehtiensä uudelleenorganisointia.Aller aloittaa yt-neuvottelut - "Panostamme brändeihin, joiden kohderyhmät ovat valmiit myös maksamaan", Markkinointi & Mainonta 20.10.2014, viitattu 23.3.2015.

Syksyllä 2017 Aller Media myi lehden Fokus Medialle. Lehden kustannus siirtyi Fokus Medialle vuoden 2018 alussa.

Tällä hetkellä (lokakuu 2023) lehden päätoimittajana toimii Jaana Kivipelto-Tulkki.Koti ja keittiö - Paras suomalainen sisustuslehti Kansallisen mediatutkimuksen mukaan lehti tavoitti 117 000 lukijaa lehteä kohden vuonna 2022.MEDIAKORTTI 2023 

 Lähteet 

Luokka:Suomalaiset sisustuslehdet